Диагностика и поведение при тиреоидни заболявания 

по време на бременност и постпартум.
Д-р Милена Божилова, МДЛ ЦибаЛаб, София 

Бременността оказва силно влияние на щитовидната жлеза и нейната функция. Жлезата нараства по време на бременност с ~10% при оптимален прием на йод и с ~20-40% в региони с йоден недоимък. Общата продукция на Тироксин (Т4) и Трийодтиронин (Т3) нараства с ~20-50%, заедно с това нараства и дневната нужда от йод с ~50%. Плацентарният човешки хорионгонадотропин (hCG) играе главна роля в стимулацията на тиреоидния хормонален синтез, особено в 1-ви триместър. Заедно hCG и хипофизният тиреотропен хормон (ТТХ, TSH) стимулират ендогенната Т4 (и Т3) продукция, и по този начин поддържат еутиреоидното състояние по време на бременност. Нивата на TSH намаляват (под влияние на hCG нараства синтеза на Т4 от щитовидната жлеза и по пътя на отрицателната обратна връзка това подтиска хипофизната продукция на TSH): долната граница на референтния обхват за 1-ви триместър е лошо дефинирана, а горната е 2.5 mIU/L. Тези физиологични промени могат да доведат до хипотиреоидизъм в по-напреднала гестационна възраст при жени с йоден дефицит, които са еутиреоидни в 1-ви триместър.

По данни от различни проучвания ~10-20% от бременните в 1-ви триместър са еутиреоидни, но имат позитивни тиреопероксидазни (TPO) или тиреоглобулинови (Tg) антитела. При 16% от тези жени нивата на TSH ще надвишат 4 mIU/L през 3-ти триместър, а ~33-50% ще развият  постпартален тиреоидит (1).

Бременността е стрес за щитовидната жлеза, който води до хипотиреоидизъм при жени с  ограничен тироиден резерв и йоден дефицит, и постпартален тиреоидит при жени със скрит тиреоидит на Хашимото, които са били еутиреоидни преди забременяването.
Как се променят тиреоидните тестове по време на бременност?

Общият тироксин (ТТ4) и Т4 свързващият глобулин (TBG) нарастват през 6-8 г.с. и остават високи до раждането. Тиреотропната активност на hCG води до намаляване на TSH през 1-ви триместър. Затова по време на бременност жените имат по-ниски нива на TSH в сравнение с небременните, често TSH е под класическата долна реф.гр. oт 0.4 mIU/L.

Много проучвания съобщават за значимо намаление на FT4 с напредване на бременността. Определянията на FT4 при бременни са усложнени от увеличените TBG и намалените албуминови концентрации, които могат да направят имунологичните анализи ненадеждни.

Какви са референтните граници за TSH във всеки тиместър?


Има сигурни данни в литературата, че реф.гр за TSH по време на бременност са по-ниски. И долната и горната реф.гр. намаляват с ~0.1-0.2 и 1.0 mIU/L, сравнено с обичайния реф.интервал за небременни жени: 0.4-4.0 mIU/L. Най-голямо е намалението през 1-ви триместър, което е свързано с нивата на hCG, които са най-високи в ранна бременност (2,3). Интересно е, че при многоплодна бременност, където нивата на hCG са по-високи в сравнение с едноплодна, стойностите на TSH са съответно по-ниски. В проучване с 63 бременни: при стойности на hCG >200 000 IU/L, TSH е понижено </= 0.2 mIU/L при 67% от жените и при 100% от тях, които са с hCG > 400 000 IU/L (4,5).  

Има и лека, но сигнификантна етническа разлика в нивата на TSH. Напр. черни и азиатки имат със средно 0.4 mIU/L по-ниски TSH стойност в сравнение с бели и тези разлики персистират през цялата бременност. Бременни жени от Мароко, Турция или Суринамите, които пребивават в Холандия имат TSH стойности с 0.2-0.3 mIU/L по-ниски в сравнение с бременните холандки (6).

Субклиничният хипертиреоидизъм не се свързва с неблагоприятен изход на бременността, така че стойности на TSH понижени, но в обхвата на детекция е малко вероятно да са клинично значими.

Триместър специфични реф.гр. за TSH, oпределени за популация с оптимален прием на йод следва да се прилагат.

Ако лабораторията не е определила собствени реф.гр., то се препоръчва приложението на следните (1):

1-ви триместър: 0.1-2.5 mIU/L;


2-ри триместър: 0.2-3.0 mIU/L;


3-ти триместър: 0.3-3.0 mIU/L;


TSH стойностите са много слабо зависими от метода на анализ (7).
Кой е оптималният метод за определяне на FT4 по време на бременност?


Измерването на FT4 в присъствие на високи концентрации свързан Т4 е сериозно предизвикателство, особено при абнормните нива на свързващите протеини по  време на бременност.

Имунологичните анализи за FT4 са уязвими (риск от грешки). Високите TBG концентрации в серума водят до измерване на по-високи нива на FT4, докато ниските албуминови нива водят до по-ниски нива на FT4. За да се намали неспецифичното свързване и да се неутрализира ефекта на неестерифицираните мастни киселини върху серумния FT4, при някои анализи се добавя албумин, обаче албуминът свързва FT4 и когато се добавя в достатъчно количество може да наруши равновесието (проба/реактив). В серумите на бременни се наблюдават следните промени, в сравнение с небременни: високи концентрации на TBG и неестерифицирани мастни киселини, ниски концентрации на албумин. Тези промени оказват влияние върху определянията на FT4 с различни методи, освен влиянието на йодния прием и етническата принадлежност. Въпреки описаните трудности, използваните понастящем FT4 имуноанализи предоставят логични резултати, и дават ниско FT4 при дефицит на тиреоидни хормони, и високо FT4 при ексцес на тиреоидни хормони (8).   
[image: image5.png]TPOAD (5 T4~ TPOAD (5

an






Очакваната обратна връзка ↓TSH, ↑FT4 по времене на бременност е променена, особено при имунологичните тестове. Имунологичните тестове показват по-ниски реф.ст. за FT4 в сравнение с LH/MS-MS. 


За разлика от FT4, два други теста TT4 и FT4 index (FTI = TT4 x Tuptake), показват очакваната  обратна връзка с TSH (9). Докато за FT4 index триместър специфични реф.гр. не са изготвени, то за TT4 могат да се използват реф.гр. за небременни коригирани х1.5 за 2-ри и 3-ти триместър, пр. 50-150 nmol/L за небременни → 75-225 nmol/L за бременни (10). 

Определянето на FT4 в диализат или ултрафилтрат при използване на твърдофазова екстракция – течна хроматография/тандем мас спектрометрия (LH/MS/MS) елиминира влиянието на промените в серума на бременните. Това е метод с по-висока специфичност в сравнение с имуноанализите и голям потенциал в рутинното определяне на FT4 и FT3. Той е идеален за изготвяне на надеждни, възпроизводими триместър специфични реф.гр.
	Определените 95% реф.интервали за FT4 чрез директна еквилибрираща диализа и LH/MS/MS показват постепенно понижение с напредване на гестационната възраст (11):

	13.90 – 23.42 pmol/L през 14 г.с.

	11.07 – 19.69 pmol/L през 20 г.с.


	FT4 (pmol/L) стойности определени в едни и същи серуми с:         

	
	Ултрафилтрация последвана от изотопна дилуция LH/MS/MS (12,13)
	Имуноанализ:

	1-ви триместър
	11.58-17.50
	10.68-16.35

	2-ри триместър
	7.98-15.70
	9.14-13.51

	3-ти триместър
	8.37-13.77 
	9.27-13.64



Нивата на FT4 определени с LH/MS/MS корелират много добре с тези определени с класическата равновесна диализа и по незадоволителен начин с тези при имуноанализите.

Отрицателната обратна връзка между FT4 и TSH е по-слабо изразена по време на бременност (понижение на реф.гр. за FT4 е наблюдава и при LH/MS/MS) това предполага, че по време на бременност настъпват промени и в Хт-Хф-Тир регулация (13). 

Работната група на IFCC препоръчва използването на ID-LH/MS/MS за измерване на FT4 в диализат от равновесна диализа на серум като референтен метод за определяне на FT4 (14).

Приложението на LH/MS/MS за измерване на FT4 в рутинната практика понастоящем

се използва в малко на брой центрове. Ако определянето на FT4 с LH/MS/MS не е възможно, клиницистите могат да използват който и да е метод, приложим в лабораторията им за приблизителна оценка на показателя, като имат предвид всички ограничения на метода. Превид широката вариация на FT4 резултатите при използване на различни методи, използването на метод-специфични и триместър-специфични реф.гр. е препоръчително.


TSH е по-добър показател за оценка на тиреоидния статус по време на бременност от който и да е друг показател.
Хипотиреоидизъм по време на бременността

Първичният майчин хипотиреоидизъм се характеризира с повишени серумни TSH нива по време на бременност над специфичните реф.гр. При ↑TSH е необходимо определяне на FT4 за диференциране на изявения (ИХ) от субклиничния (СКХ) хипотиреоидизъм. ИХ: ↑TSH > 2.5 mIU/L и ↓FT4 < долната реф.гр. за бременни, както и TSH >10.0 mIU/L, независимо от стойностите на FТ4; СКХ: TSH между 2.5-10.0 mIU/L и нормални FT4 концентрации. Изолираната хипотироксинемия по време на  бременност се характеризира с: нормалнo TSH и FT4 стойности в ниската реф.обл. между 5-ти и 10-ти персентил.  

Няколко проучвания посочват, че: поне 2-3% от привидно здравите (без клинични оплаквания) небременни жени в детеродна възраст имат ↑TSH, от тях 0.3-0.5% са с ИХ и 2-2.5% със СКХ, това се отнася за жените в САЩ, където йодния прием е адекватен. Очаква се тези % да са по-високи в области с йоден дефицит.


Когато приемът на йод е адекватен, най-честа причина за хипотиреоидизъм е автоимунния тиреоидит на Хашимото. Тиреоидни автоантитела (ТАb) се откриват в ~50% от бременните жени със СКХ и при над 80% от тези с ИХ (15).


ИХ се асоциира с неблагоприятенo влияние върху бременността и детското здраве. Нежелано въздействие върху неврокогнитивното развитие на плода (16,17) и специфични неблагоприятни последици(18): повишен риск от спонтанни аборти, преждевременно раждане, абрупция на плацентата, ниско тегло на новороденото, неонатален респираторен дистрес, 22% риск от гестационна хипертония. По тези причини ИХ по време на бременност трябва да се лекува.


СКХ би могъл да се свърже с неблагоприятно влияние върху майката и плода, но данните от различните проучвания са противоречиви (19,20,21,22). Няма достатъчно данни според Американската тиреоидна асоциация, за да се препоръча или не LT4 терапия при TАb- бременни със СКХ (1). Според Американското дружество по ендокринология и при тази група жени следва да се прилага LT4 (10). Жени със СКХ и TPOAb+, следва да се лекуват с LT4.  

По отношение изолираната хипотироксинемия. Няма достатъчно данни за вредата на това състояние върху плода, както и на ползата от терапия с LT4 (23). Изолираната хипотироксинемия не следва да се лекува по време на бременност.

Целта на LT4 терапията е нормализиране стойностите на TSH в границите на триместър специфичните реф.гр. (1-ви: 0.1-2.5; 2-ри: 0.2-3.0; 3-ти: 0.3-3.0 mIU/L). Жени със СКХ, без терапия се проследяват чрез TSH и FT4, на всеки 4 седмици до 16-20 г.с. и веднъж между 26-32 г.с. (прогресия към ИХ). 

Дозата на лекуваните с LT4 хипотиреоидни пациентки, трябва да се повиши незабавно още към момента на закъснение на менструалния цикъл, респ. при подозирана бременност с ~25-30%, което се равнява на повишение на седмичната доза с две дневни дози (от 7 табл. на 9 табл./седмично). Цел на увеличението е поддържане на TSH в реф.гр. Съществува голяма интериндивидуална вариация в нарастването на дозата на LT4 за поддържане на нормално TSH по време на бременност. За някои жени е достатъчно 10-20% повишение, докато при други то достига до 80%. Етиологията на майчиния хипотиреоидизъм и стойностите на TSH преди забременяването могат да са полезни за определяне на необходимото повишение. Лекуваните с LT4 пациентки, които планират бременност следват да оптимизират терапията така, че стойностите на TSH да са <2.5 mIU/L преди забременяването. Стойности на TSH <1.5 mIU/L намаляват риска от покачване на TSH (лек хипотиреоидизъм) по време на 1-вия триместър от бременността. В проучване, при което TSH преди забременяването е било <1.2 mIU/L само 17% от жените са имали нужда от повишение на дозите LT4 по-късно през бременността (24). Бременните с хипотиреоидизъм на лечение се мониторират с TSH на всеки 4 седмици през 1-вия триместър (често се налага промяна в дозата на FT4) и веднъж между 26 и 32 г.с. 

След раждането LT4 трябва да се намали до дозата преди бременността. Изследване на TSH следва да се направи 6 седмици след раждането. 


При проследяване на бременни с адекватно лекуван тиреоидит на Хашимото, не се налагат допълнителни тествания на майката или плода, освен тиреоидната функция на майката. Няма данни, адекватно лекувания ИХ/СКХ по време на бременност да е свързан с риск от акушерски усложнения (за разлика от нелекувания).

Жлеза с налична патология и нормална функция, при повишени изисквания реагира субоптимално. При TАb+ може да се очаква СКХ/ИХ по време на бременност. По тази причина еутиреоидните, TАb+ жени следва да се мониторират по време на бременност за хипотиреоидизъм. TSH се проследява на всеки 4 седм. през първата половина на бременноста и веднъж между 26 и 32 г.с. Данни от проучвания при небременни показват ↓TPOAb при суплиментация със Se. Има данни, че нивата на Se при бременни към термин могат да са по-ниски от тези на небременни жени. 2007, Negro et al. проследяват TPOAb+, еутиреоидни бременни третирани с 200 μg/d Se и установяват: не само сигнификантно намаление на честотата на постпартални тиреоидни дисфункции, но и по-ниски стойности на TPOAb по време на бременността в сравнение с групата, която не е третирана (25).

Тъй като единично проучване демонстрира ползи от терапията със Se, понастоящем не се препоръчва Se-суплиментация при TPOAb+ жени по време на бременност.
Тиреотоксикоза по време на бременност

Най-честа причина за автоимунен хипертиреоидизъм по време на бременноста е Болестта на Graves' – среща се при 0.1-1% от всички бременности (26,27). По-често срещано от болестта на Graves' нарушение е гестационния хипертиреоидизъм (преходен, ограничен в 1-вата половина на бременността хипертиреоидизъм, характеризиращ се с ↑FT4/ТТ4 и ↓ до неоткриваем TSH, при липса на серумни маркери за автоимунно заболяване). Диагностицира се при 1-3% от бременностите. Зависи от географския район и вторично от степента на повишение на hCG. Може да се асоциира с hyperemesis gravidarum, многоплодна бременност, мола хидатидоза или хориокарцином. По-редки причини са: токсичната мултинодуларна гуша, токсичния аденом и thyreotoxicosis facticia.


Нормално стойностите на TSH по време на бременност се понижават (28). При наличие на ↓TSH, се определя FT4. Диагнозата хипертиреоидизъм се потвърждава при ↓/неоткриваемо TSH + ↑FT4. Определянето на TT3 (Т3-токсикоза) и TRAb (ДД:  Гестационен хипертиреоидизъм / Болестта на Graves') може да е полезно.

Гестационният хипертиреоидизъм не изисква лечение с антитиреоидни медикаменти. 

Жените с тиреотоксикоза (Graves') трябва да станат еутиреоидни преди да планират бременност (чрез приложение на антитиреоидни медикаменти или аблативна терапия - 131J или оперативно). 

Лошият контрол на тиреотоксикозата по време на бременност се асоциира със спонтанни аборти, гестационна хипертония, преждевременно раждане, ниско тегло на новороденото, интраутеринна ретардация, мъртво раждане, тиреотоксична криза и конгестивно сърдечно увреждане на майката (29). Медикаментозното лечение на хипертиреоидизма е средство на избор по време на бременност. През 1-ви триместър се прилага propylthiouracil/PTU (MMI ембриотоксичност). След това се преминава на терапия с methimazole/MMI (фулминантна PTU хепатотоксичност) (30). ß-адренергични блокери (пропранолол) могат да се прилагат за 2-6 седм. до овладяване на клиничната симптоматика. По-продължителното им приложение се свързва с повишен риск от ретардация на плода, фетална брадикардия и неонатална хипогликемния.

Антитиреоидните медикаменти (АТМ) преминават през плацентата. За да се намалят вредните станични ефекти върху плода, цел на терапията е FT4 стойностите да се поддържат на или малко над горната реф.гр. с приложение на възможно най-ниска доза АТМ. FT4 и TSH се проследяват приблизително на 2-4 седмици в началото на терапията, след което при достигане на желаните стойности на всеки 4-6 седмици. Агресивна терапия не се препоръчва, защото може да индуцира появата на гуша или хипотиреоидизъм у плода. Тироидектомията по време на бременност се налага рядко. Оптималното време за извършването ѝ е 2-ри триместър. Идикации за тироидектомия: алергия/контраиндикации за антитироидна терапия, необходимост от прилагане на високи дози тиреостатични медикаменти, непоносимост към препаратите.

Феталният риск при жени с активна болест на Graves' или такива след аблативна терапия зависи от следните фактори:

· лош контрол на хипертиреоидизма по време на бременността, може да индуцира транзиторен централен хипотиреоидизъм у плода/новороденото;

· агресивната антитиреоидна медикаментозна терапия може да предизвика фетален/ неонатален хипотиреоидизъм;

· високите титри на TRAb между 22 и 26 г.с. са рисков фактор за фетален/неонатален хипертиреоидизъм (TRAb се откриват в над 95% от пациентите с активна болест на Graves'  и могат да останат високи след аблативна терапия);

Честотата на феталния/неонаталния хипертиреоидизъм е между 1-5% от всички бременни с активна или анамнеза за болест на Graves'  и се асоциира с повишена фетална/неонатална заболеваемост и смъртност, ако не се диагностицира и лекува.

В този смисъл определянето на TRAb (повишение над 3х горната реф.гр.) може да е полезно за откриване на тези рискови бременности, при които се изисква целенасочено проследяване на плода.  

При повишен риск за плода, потенциални белези на фетален хипертиреоидизъм могат да се търсят чрез ултразвуково изследване: фетална тахикардия (СЧ >170/мин., персистираща над 10 мин.), интраутеринно изоставане в растежа, наличие на гуша у плода (ранен ехографски белег за тироидна дисфункция), усилено костно съзряване, белези на застойна сърдечна недостатъчност, фетален хидропс. Диагнозата фетален хипертиреоидизъм в повечето случаи се поставя на базата на: анамнеза за заболяване на майката, нива на TRAb и фетална ехография.   

Кордоцентеза се прилага при изключително редки случаи. Обсъжда се, когато е установена фетална гуша при жени на антитиреоидна терапия, за да се изясни дали плода е хипо- или хипертироиден.

Лечението на болестта на Graves' след раждане се провежда с MMI в дози до 20-30 mg/d (безопасни за кърмачките и техните деца). PTU в доза до 300 mg/d, медикамент на втори избор. Дневната доза се разделя на няколко равни дози, които се приемат непосредствено след кърмене.  
Спонтанни аборти, преждевременни раждания и тиреоидни антитела

Спонтанните аборти се срещат при 17-31% от всички бременности в САЩ. Ендокринните разстройства (лошо контролиран ЗД, тироидна дисфункция) са рисков фактор за спонтанни аборти. Какво е положението обаче с еутиреоидните, TАb+ бременни? Редица проучвания съобщават за ↑ честота на спорадичните спонтанни аборти (31,33) като при някои от тях повишението е 2-5х в сравнение с еутироидни TАb- жени. Съобщава се и за ↑ честота на рецидивиращите спонтанни аборти (32,34,36), като тук връзката между положителните антитела и абортите е не така изразена и данните са много противоречиви. Преждевременните раждания се срещат при 12.3% от всички бременности в САЩ и имат комплексна генеза. И при тях се съобщава за ↑ на честотата им при еутиреоидни, TАb+ бременни (37,38,39).


Логично възниква въпроса: трябва ли да се скринират преди или по време на бременност жените за TАb, с цел лечение на TАb+ с LT4? Negro et al. през 2006 съобщава резултатите от проспективно, рандомизирано проучване върху 984 бременни жени, проследени за TAb и тироидна функция при първата акушерска визита. 115 TAb+ бременни са разделени в 2 групи: гр.А (57 жени): еутиреоидни TAb+ с LT4 терапия (от 10г.с.) и гр.В (58 жени): еутиреоидни TAb+ без LT4 терапия, в гр.С са поставени всички останали (869 жени): еутироидни TАb-. Отчетената честота на абортите в 3-те групи е съответно: 3.5% (гр.А), 13.8% (гр.В) и 2.4% (гр.С), т.е. честота на абортите при получилите LT4 терапия ТАb+ почти се изравнява с тази при ТАb- (35). В същото проучване по подобен начин се повлиява и честотата на преждевременните раждания.

Въпреки положителните резултати се смята, че няма достатъчно доказателства, за да се препоръча или не: скрининг на всички жени за TАb през 1-ви триместър; скрининг за TАb или терапия с LT4/IVIG на еутиреоидни жени в 1-ви триместър със спорадични/рецидивиращи аборти или на жени след in vitro фертилизация; терапия с LT4 на ТАb+ еутиреоидни жени по време на бременност, както и на жени подложени на асистирани репродуктивни технологии. Недостатъчни са доказателствата, за да се препоръча или не скрининг за TАb в 1-ви триместър или терапия на ТAb+ еутироидни жени с LT4 за превенция на преждевременно раждане (1).
Прием на йод по време на бременност 


Повишеният тиреоиден хормонален синтез, нарастналата бъбречна йодна екскреция и нуждите на развиващия се плод, водят до по-висока дневната нужда от йод по врeме на бременност в сравнение с небременни. Йодът се секретира в млякото и е необходим за храненето на новороденото, затова и в периода на лактация нуждите са повишени.


Уринната екскреция на йод се използва най-често за определяне на йодния статус на популацията. Според препоръките на СЗО средната уринна екскреция на йод за бременни е 149-249 µg/L при оптимален  внос (40). Известно е, че лекият до умерен йоден дефицит (средна уринна екскреция на йод 50-150 µg/L) е свързан с повишен риск от развитие на гуша у майката и плода, когнитивни нарушения, дефицит на внимание и хиперактивен синдром у потомството. Нормалните нива на тиреоидни хормони са есенциални за развитието на феталния мозък, през цялата бременност особено между 3-я и 5-я месец (41). Феталния синтез на тиреоидни хормони започва около 12 г.с., до този момент плода е зависим от майчините тиреоидни хормони. При тежък йоден дефицит се развива кретенизъм, с тежко умствено изоставане, глухо-немота, моторна ригидност, повишена е също честотата на спонтанните аборти, мъртви раждания, перинаталната и детската смъртност. Йодният дефицит е водеща, предотвратима причина за умствено изоставане в световен мащаб!

В САЩ популацията като цяло е с нормални нива на йодурия, но групата на жени в репродуктивна възраст е най-често с ↓ стойности. При проведено в периода 2001-2006 проучване сред 326 бременни – медианата на йодурията показва гранични стойности 153 µg/L, а 17% от бременните са със стойности < 50µg/L (42). 


От 1994 в България се провежда задължителна йодна профилактика с калиев йодат, който е стабилен на слънчева светлина и йодиране: 28-55 mg KJ/kg сол, се смята, че гарантира необходимия дневен прием на йод. Контролира се от РИОКОЗ. Йодираната сол остава главния способ за ерадикация на този дефицит в световен мащаб. 

Всички бременни/лактиращи трябва да приемат минимум 250 µg йод дневно. За да се достигне прием от 250 µg йод дневно в Северна Америка всички планиращи бременност/бременни/лактиращи трябва да се суплиментират допълнително (освен приема с храната) с 150 µg йод дневно оптимално под формата на калиев йодид (в състава на мултивитамини за бременни). Максимално допустима дневна доза за йоден прием, която не крие риск: според СЗО е до 500 µg/дн за възрастни, включително и бременни. Продължителен прием на йод (диета+суплиментация) > 500-1100 µg йод дневно трябва да не се допуска заради възможен хипотиреоидизъм у плода. Фармакологични дози йод по време на бременност трябва да се избягват, с изключение на подготовка за оперативно лечение на болестта на Graves'. Клиницистите трябва добре да преценяват полза/риск от приложение на медикаменти/процедури с високо йодно съдържание по време на бременност (Amiodarone, J-контрастните вещества, локални антисептици, антиастматични препарати, експекторанси и др.).  
Възли на щитовидната жлеза и тироиден карцином по време на бременност 

Честотата на възлите и карциномите на щитовидната жлеза, диагностицирани по време на бременност не е много ясна. За Америка се съобщава честота на карциномите 14.4/100000 бременности, като преобладава най-често папиларен карцином. Американската тиреоидна асоциация предлага следната диагностична стратегия  при тази патология (1,44):

Постпартален тиреоидит (ППТ) 

ППТ е поява на тироидна дисфункция в 1-вата година след раждането, при жени, които са били еутироидни преди бременността. ППТ е автоимунно нарушение, което се асоциира с ↑ TAb (TPO и Tg). В класическата форма на протичане преходната тиреотоксикоза, се последва от преходен хипотиреоидизъм с последващо връщане към еутиреоидно състояние към края на 1-вата година постпартум. Клиничното протичане на ППT варира: класическо – 25% от случаите, 32% - изолирана тиреотоксикоза, 43% - изолиран хипотиреоидизъм. В типичния случай тиреотоксичната фаза на ППT се появява между 2-6 месеца постпартум, но такива епизоди могат да се наблюдават и по-късно до края на 1-та година. Всички епизоди на тиреотоксикоза отшумяват спонтанно. Хипотиреоидната фаза на ППТ се появява между 3-12 м., като 10-20% от случаите остава траен хипотиреоидизъм (45). ППТ се развива при 33-50% от жените, които са с положителни ТАb през 1-ви триместър. Риска от ППТ нараства, ако титъра на ТАb нараства през 1-я триместър. 

Честота на ППТ е около 8.1% като варира в различните проучвания. Жени с други автоимунни болести имат ↑ риск от ППТ. Жени с анамнеза за ППТ, които са еутиреоидни имат 70% вероятност да развият ППТ при следваща бременност. Предлага се следния алгоритъм за терапия и проследяване на ППТ (1):

Трябва ли на всички бременни жени да се скринират с TSH през 1-ви триместър?

За да бъде една програма скринингова, тя трябва да отговаря на следните изисквания:

- състоянието, което предстсвлява интерес да се среща по-често при асимптомни индивиди;

- да има на разположение надеждни и лесни за изпълнение тестове за диагностика на заболяването;

- заболяването трябва да има успешно лечение;

- скрининговата и терапевтична програма трябва да са рентабилни.


В САЩ ~2-3% от бременните са с ↑ TSH при провеждане на рутинния скрининг, от тях 0.3-0.5% са с ИХ и 2-2.5% са със СКХ. Хипертиреоидизма е по-рядък ~0.1-0.4%. Т.е. честотата на тиреоидната дисфункция при бременни е подобна на тази за други заболявания, за които се препоръчва скрининг. 


От друга страна тестването на TSH е сравнително евтино, прилага се широко, има надеждни тестове по време на бременност, има изработени триместър специфични референтни стойности (46).

На този етап няма достатъчно доказателства, за да се препоръча или не универсален TSH скрининг при първата акушерска визита в 1-ви триместър. Понеже няма проучвания досега, които да демонстрират ползата от терапия на изолираната майчина хипотироксинемия, универсален FT4 скрининг на бременни не се препоръчва (1). Може да се приложи следния алгоритъм за скрининг на хипотиреоидизма през 1-ви триместър:



Изследване на TSH трябва да се направи възможно най-рано през бременността на жени с висок  риск за хипотиреоидизъм (1,19,47,48):
· Анамнеза за тиреоидна дисфункция или хирургия на щитовидната жлеза;

· Възраст >30 г.;
· Симптоми на тиреоидна дисфункция;

· Наличие на гуша;
· TPOAb+;
· Тип 1 диабет;
· Автоимунни заболявания;

· Анамнеза за аборти или преждевременни раждания;

· Анамнеза за облъчване на главата или шията;
· Фамилна анамнеза за тироидна дисфункция;
· Високостепенно затлъстяване (BMI >/=40kg/m2);

· Терапия с амиодарон;

· Терапия с литий;
· Йод контрастно изследване;
· Инфертилитет;

· Пребиваване в регион с известен умерен до тежък йоден дефицит;

В бъдеще са необходими още нови проучвания за изясняване на въпроси, които все още нямат ясен отговор като: ползата от терапия с LT4 в 1-ви триместър при жени със субклиничен хипотиреоидизъм, изолирана хипотироксинемия и еутиреоидни TАb+; ползата от скрининг на тиреоидните заболявания по време на бременност; влияние на йодната суплиментация при бременни жени с лек до умерен йоден дефицит; влияние на йодната суплиментация в периода на лактация върху тиреоидната и когнитивните функции на новороденото и др.

Поведение при тироидни възли, диагностицирани по време на бременността





Тироиден възел





Анамнеза и статус;  TSH


Ехография на щитовидна жлеза





< 1-1.5см 





> 1-1.5см 





Проследяване 


постпартум  според препоръките на ATA





- Бенигнена ехографска 


характеристика


- Отлагане на действията


за след раждането





- Ехографски данни за 


малигнен процес


- Препоръка за ТАБ





- Симптоми на трахеална


обструкция или 


тежка компресия


- Незабавна 


хирургична намеса





Малигнен - ТАБ





Суспектен - ТАБ





Бенигнен - ТАБ





Проследяване 


постпартум  


според препоръките


на ATA





Или оперативна намеса през 2-ри триместър или 


отлагане на хирургията 


постпартум





Анапластичен


Незабавна хирургия





Диференциран Са





Медуларен


хирургия при голям първичен или големи мета- в лимфните възли





Лимфни мета-





Да





Хирургична намеса 


през 2-ри триместър





Ехография и Тg 


всеки триместър





Значително нарастване


Лимфни мета-





Хирургична намеса 


през 2-ри триместър





Отлагане на 


хирургията за 


след раждането





Да





Не





Не





ТАБ – тънкоиглена аспирационна биопсия





Терапия и проследяване при Постпартален тиреоидит (ППТ)





Тиреотоксична фаза





Асимптомни – без терапия





Тестване на TSH на 4-6 седм.


или при поява на симптоми








Симптомни (сърцебиене, умора, непоносимост към топлина, нервност) 


Пропранолол ↓ доза


 





Еутироидна фаза





Тестване на TSH на всеки 2 месеца до 1 година постпартум





Хипотироидна фаза





Терапия с Levothyroxine





Без терапия





Симптомни


Плануващи бременност / бременни


Кърмачки


Повишено TSH > 6 месеца








Асимптомни


Продължителност на 


хипотиреоидизма < 6 м.





 Продължаване на терапията до 6-12 м. след включването на levothyroxine.


 Опит за намаляване на дозата, с проследяване на TSH на 6-8 седнмици.


 Не се правят опити за намаляване на дозата, ако пациентката планува бременност 


или е бременна или кърмачка. 





Ежегодно изследване на TSH при жени, прекарали ППТ и възстановили еутироидно състояние





Алгоритъм за скрининг през 1-ви триместър 





Stagnaro-Green et al.





TSH <0.1 или >2.5





TSH <0.1


Поведение при 


хипертиреоидизъм





TSH 0.1 – 2.5


Без проследяване





TSH 2.5 – 10


Изследване на FT4





TSH >10


LT4 терапия


в зависимост от FT4





FT4 – норма


Изследване на 


ТАb





FT4 <5th percentile


LT4 терапия





TАb -


няма достатъчно данни


за или против терапия





TАb +


LT4 терапия





Ако не се започне


LT4 терапия


тестване на 4-8 седм.





Ако се започне


LT4 терапия








 Проследяване на TSH и FT4


на 4 седм до 20 г.с.


 Титриране на LT4 доза,


така че TSH<2.5 през 1-ви


и 3.0 през 2-ри триместър





 TSH и FT4 между 26-32 г.с.


 Титриране на LT4 доза,


така че TSH<3.0 през 


3-ти триместър





 TSH и FT4 6 седмици


след раждането








